ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

*ОГРАНАК* TEНТ, БЕОГРАД-ОБРЕНОВАЦ

Улица Богољуба Урошевића Црног број 44

Број:0302-10849/1-15

Обреновац, 14.07.2015.год.

*(место и датум)*

На основу члана 54. и 63. Закона о јавним набавкама („Службeни глaсник РС", брoj 124/12 и 14/15), Комисија за јавну набавку број 101820/2015, за набавку **Лабораториjско посуђе (ТЕНТ-Б)**, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ ЗА ЈН БР. 101820/2015

**Бр. 3.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева даје следеће информације, односно појашњења:

**ПИТАЊА:**

1. Moлимo дa нaм пojaснитe у обавезним условима за учешће тражите да „понуђач има сертификат ISO 9001 и ISO 14001 или одговарајући, молимо Вас да нам појасние шта је одговарајуће?
2. Moлимo дa нaм пojaснитe због чега тражите сертификат ISO 14001?

**ОДГОВОРИ:**

1. Стандарди у серији  SRPS ISO 9000 су: SRPS ISO 9000:2007, који садржи основне појмове;  SRPS ISO 9001:2008,који поставља критеријуме за систем менаџмента квалитетом; SRPS ISO 9004 : 2009, фокусиран на то како да овај систем буде ефикаснији, дајући смернице за остварење одрживог успеха. SRPS ISO  9001 је најпопуларнији светски стандард за менаџмент квалитетом, који омогућава континуирано праћење и менаџмент квалитетом у свим  пословним операцијама. Може се користити од стране било које организације, без обзира на величину и делатност. Овај стандард се заснива на процесном приступу, уз контину-ирано побољшање процеса. У пословној пракси потврђено је да примена овог стандарда може да доведе до веће ефикасности, уштеде ресурса и повећања профита. Такође, организовање пословних процеса у складу са захтевима SRPS ISO 9001 мотивише запослене, проширује пословне могућности и повећава степен задовољства купаца.

* Серија стандарда SRPS ISO 14000 обухвата различите аспекте менаџмента заштитом животне средине. Ови стандарди пружају практичне алате за организације које желе да идентификују и контролишу своју тицај на животну средину и да стално побољшавају своје еколошке перформансе. SRPS ISO 14001:2005 и SRPS ISO 14004:2005 су међународно прихваћени стандарди фокусирани на системе менаџмента заштитом животне средине. SRPS ISO 14001 дефинише захтеве  и описује како успоставити ефикасан систем менадџмента заштитом животне средине. То се односи на оне еколошке аспекте које организација може да идентификује као оне које контролише и оне на које се може утицати. Овај стандард обезбеђује оквир за пословање у складу са законским прописима, као и растућим очекивањима корпоративне одговорности од стране купаца. Његова примена може довести до тога да се организација развија, а да се то одвија уз смањен утицај на животну средину. Менаџмент заштитом животне средине смањује отпад и штеди енергију, а тиме смањује и укупне трошкове пословањаС друге стране, испуњавањем законских обавеза везаних за заштиту животне средине, организација задобија све веће поверење постојећих и потенцијалних купаца. Укратко, остварење одрживог успеха није могуће без адекватног менаџмента заштитом животне средине. Сви захтеви у SRPS ISO 14001 намењени су да буду укључени у било који систем менаџмента заштитом животне средине. То значи да се овај стандард може применити на сваку организацију која жели да успостави, имплементира, одржава и побољшава систем менаџмента заштитом животне средине. Обим примене ће зависити од фактора као што су еколошка политика организације, карактеристике делатности, производа и/или услуга, локација и  остали услови у којима она послује.

1. Наручилац у складу са Законом о јавним набавкама, члан 75, 76 и 77 је дефинисао обавезне и додатне услове понуђача, као и начине доказивања. У складу са:

- Сопственом политиком поштовања правила менаџмента квалитетом, заштитом животне средине, безбедности и здравља на раду, односно у складу са интегрисаним системом менаџмента из предметне области, и

- Све строжијом регулативом у области пословања ТЕНТ и његових добављача.

ТЕНТ, као друштвено одговорна фирма, обавезне и додатне услове за учешће поставља и пред своје добављаче. Неопходно је испоштовати захтеве конкурсне документације, и доставити уз понуду тражене сертификате, за област трговине хемикалијама, лабораторијског потрошног материјала и лабораторијских апарата.

**Овај акт се доставља електронским путем подносиоцу и обајављује се на Порталу јавних набавки и интернет страници наручиоца.**

КОМИСИЈА

.....................................................

.....................................................

.....................................................